burgasdotpro/wikipedia huggingface dataset:
Nahý obed (film)

Nahý obed je film režiséra Davida Cronenberga z roku 1991 nakrútený podľa románu Williama S. Burroughsa. 
Hlavný hrdina William Lee pracuje ako likvidátor hmyzu a čím ďalej, tým viac sa ocitá v pasci drogovej závislosti. Nakoniec už nedokáže rozlíšiť realitu od fikcie, v ktorej písacie stroje nadobúdajú podobu chrobákov, ktoré dokážu rozprávať a on sám sa stáva protagonistom fiktívneho špionážneho príbehu.
Barbora Lichá

Mgr. art. Barbora Kožíková-Lichá (* 24. február 1976, Bratislava) je slovenská výtvarná umelkyňa, maliarka a ilustrátorka.
Život.
Študovala na Strednej umelecko-priemyslovej škole v Uherskom Hradišti v rokoch 1990 až 1994. Na Vysokej škole výtvarných umení v rokoch 1994 až 2001 pokračovala v štúdiu v otvorenom ateliéri profesora Rudolfa Sikoru.
Tvorba a dielo.
Venuje sa maľbe, kolážam, inštaláciám, maľbe na stenu k inštaláciám. V oblasti ilustrácie je jej doménou časopisecká i knižná ilustrácia pre deti. 
Svoje diela vystavovala okrem Slovenska v USA a Česku. Svoju tvorbu prezentovala aj vo viacerých mestách v Taliansku, Rakúsku, Nemecku a Maďarsku.
Delfín

Delfín môže byť:
Únava

Únava môže byť:
Diaľnica A995 (Nemecko)

Diaľnica A995 () je diaľnica v nemeckej spolkovej krajine Bavorsko, ktorá spája juhozápadnú časť Mníchova s diaľnicou A8 a s mníchovským mestským obchvatom, ktorý tvorí diaľnica A99. 
Má dĺžku 11 kilometrov a v každom jazdnom páse sa nachádzajú dva jazdné pruhy a široká krajnica.
Napriek nepretržitému modrému značeniu a stavu diaľnice bol pôvodne len krátky úsek medzi križovatkou Mníchov-Juh a Sauerlach oficiálne zaradený ako spolková diaľnica; úsek medzi zjazdom Sauerlach a južnou hranicou mestskej časti Mníchov (približne pri zjazde Mníchov-Giesing) bol však označený ako spolková cesta 13 (nová). Diaľničná správa Južné Bavorsko bola zodpovedná za tento úsek podľa § 3 ods. 2 písm. a nariadenia o prenose právomocí podľa zákona o spolkových diaľniciach. Na celom úseku preto nebola uvedená diaľničná ani číslo spolkových ciest, len číslo európskej cesty 54. 
Od 1. januára 2018 bol celý úsek nakoniec povýšený na spolkovú diaľnicu 995 (BAB 995), čím boli inštalované aj nové značky s číslom diaľnice.
Janne Wirman

Janne Viljami „Warman“ Wirman (* 26. apríl 1979, Espoo, Fínsko) je fínsky hudobník, hráč na klávesové nástroje kapiel Children of Bodom a Warmen.
Na klavír začal hrať v piatich rokoch. Jeho prvé hudobné pokusy boli zamerané na džez, neskôr sa zameral na heavy metalovú hudbu a od roku 1997 začal pôsobiť v kapele Children of Bodom. Keď v 16 rokoch odišiel z "Helsinki Pop &amp; Jazz Conservatory", navštívil ho Jaska Reetikainen, aby sa pripojil ku Children of Bodom.
Nie len pre jeho talent sa stal súčasťou Children of Bodom, ale i za svoju synchronizovanosť s hlavným gitaristom a spevákom kapely Alexim Laihom. Má za sebou aj projekt s kapelou Masterplan a vlastnú kapelu Warmen.
Alexandr Vladimirovič Volkov

Alexandr Vladimirovič Volkov, rus. "Алекса́ндр Влади́мирович Во́лков" (* 3. marec 1967, Kaliningrad, ZSSR† 19. október 2019, tamže) bol ruský profesionálny tenista. Počas svojej kariéry vyhral 3 turnaje ATP v dvojhre.
Únava organizmu

Únava (), vyčerpanosť je stav organizmu na základe predošlého zaťaženia, choroby alebo potreby spánku.
Jednou z príčin únavy je aj nedostatok spánku. Pri extrémnom nedostatku spánku si telo deficit spánku vynucuje v mnohých prípadoch "mikrospánkom", ktorý sa stáva často príčinou mnohých nešťastí, predovšetkým dopravných nehôd.
Svalová únava vyplýva z hromadenia metabolitov v krvi či vo svaloch. Býva sprevádzaná subjektívne pociťovanými prejavmi zhoršeného vnímania, zníženej pozornosti, spomalenia reakcií a pod.
Únava môže mať aj psychické príčiny, napr. môže vyplývať aj z monotónnej práce.
Christian Bergström

Christian Bergström (* 19. júl 1967, Göteborg, Švédsko) je bývalý švédsky profesionálny tenista. Počas svojej kariéry prehral finále na 2 turnajoch ATP vo dvojhre.
Bratan (sopka)

Bratan (alebo Catur, alebo Tjatur) je kaldera vulkanického pôvodu s rozmermi 11 × 6 km, nachádzajúca sa v severnej časti ostrova Bali. V kaldere sa nachádzajú tri jazerá a viacero termálnych prameňov. Vek vzniku kaldery nie je známy, postkalderové štádium vulkanizmu dalo za vznik niekoľkým stratovulkánom a a dómom, ktoré sa nachádzajú na jej južnom okraji. Všetky postkaderové centrá sú poryté vegetáciou, neaktívne sú niekoľko stoviek rokov. V súčasnosti prebieha v kaldere intenzívny geotermálny prieskum.
Bratan

Bratan môže byť:
Batur

Batur môže byť:
Agung

Agung môže byť:
Resident Evil (film)

Resident Evil je koprodukčný sci-fi horor, ktorý v roku 2002 natočil režisér Paul W.S. Anderson v hlavnej úlohe s herečkou Millou Jovovichovou. Boli natočených päť pokračovaní: (2004), (2007), (2008), (2010), (2012) , Resident Evil: The Final Chapter (2016), Resident Evil: Biohazard (Vendeta) (2017) animovaný.
Obsadenie.
V hlavných úlohách sa predstavili Milla Jovovichová ("Alice"), Michelle Rodriguez ("Rain Ocampo"), Eric Mabius ("Matt Addison") James Purefoy ("Spence Parks") a Sienna Guillory ("Jill Valentine") Oded Fehr ("Carlos Olivera") .
Dej.
Spoločnosť Umbrella Corporation zamestnávajúca obrovské množstvo ľudí, zaoberajúca sa výrobou rôzneho užitočného spotrebného materiálu, prevádza bez toho aby to väčšina zamestnancov tušila aj výskumy v oblasti zbraní hromadného ničenia. Konkrétne na úrovni zneužitia genetických výskumov. Vyvinula "T-vírus", s mimoriadnou schopnosťou šírenia, meniaci obyvateľstvo na krvilačné chodiace mŕtvoly. Výskum a výroba prebieha v podzemí mesta "Racoon City", v obrovských priestoroch nazývaných "Úľ". Vchod dovnútra je maskovaný vidieckym sídlom. Dochádza k nekontrolovateľnému úniku "T-vírusu" v podzemných priestoroch laboratórií a centrálny počítač - umelá inteligencia, nazývaná "Červená kráľovna", ktorá riadi celý chod tohto fungujúceho "organizmu", hermeticky uzatvára všetky priestory. V súlade so svojim naprogramovaním a najvyššou prioritou, ktorou je zamedzenie akejkoľvek možnosti úniku smrtiaceho vírusu do okolitého sveta, zabíja všetkých tu nachádzajúcich sa zamestnancov. Na miesto udalostí prichádza špeciálny vojenský tím, ktorého úlohou je vyšetriť, čo sa vlastne stalo a prečo "Červená kráľovná" vraždila. Tento tím nachádza hlavnú predstaviteľku "Alice" (Milla Jovovichová) v amnézii v spomínanom vidieckom sídle. Spolu s ňou aj "Spencera" a podozrivého "Matthewa", obidvoch taktiež s amnéziou. Títo len postupne zisťujú, čo sú vlastne zač a akú úlohu zohrávajú v tejto tragédii. Postupom deja sa odhaľuje príbeh pohľadom hlavnej hrdinky a jej skladania útržkov, vracajúcich sa spomienok posledných prežitých hodín a dní.
Batur (sopka)

Batur je aktívny vulkanický komplex, pozostávajúci z dvoch prekrývajúcich sa kaldier a niekoľkých postkaderových dómov, maarov a stratovulkánu, nachádzajúci sa na indonézskom ostrove Bali, severozápadne od stratovulkánu Agung.
Vonkajšia kaldera má rozmery 10 × , vznikla pred 29 300 rokmi a jej severozápadná strana je v súčasnosti zaliate vodou (jazero Batur). Vnútorná kaldera má rozmery 6,4 × , vznikla pre 20 150 rokmi a jej dno kaldery je pod úrovňou hladiny jazera Batur. V kaldere sa nachádza v súčasnosti aktívny kužeľ "Batur" (). Erupcie komplexu sú charakterizované stredne silnými explóziami sprevádzanými občasnými výlevmi bazaltových láv.
Brusnica obyčajná

Brusnica obyčajná (iné názvy: brusnica pravá, brusnica čučoriedka pravá; lat. Vaccinium vitis-idaea, Rhodococcum vitis idaea) je poloker z čeľade vresovcovité. Jeho plod sa nazýva brusnica. Brusnica má listy tvaru elipsy.
Je to vždyzelený krík. Jeho jedlé plody sa zbierajú na konzumáciu aj na výživové doplnky, čaje, lieky. V ľudovom liečiteľstve sa používa aj na liečbu infekcie močových ciest. Tento účinok však nebol štúdiou potvrdený.
Valeriána lekárska

Valeriána lekárska (lat. "Valeriana officinalis") je rastlina z čeľade valeriánovité ("Valerianaceae").
Opis.
Rastie v Európe a západnej Ázii. V lete dorastá do výšky 1,5 metra. Má kvety bielej alebo rúžovej farby so sladkou vôňou ktoré priťahujú veľa druhou múch, hlavne čeľade Syrphidae, rodu Eristalis. Je potravou lariev niektorých druhou motýľov.
Extrakty z koreňa môžu mať sedatívne a anxiolytické účinky a sú bežne predávané v podobe doplnkov stravy používaných proti nespavosti.
Využitie.
Druhý rok po vysadení sa zbierajú korene (Radix valerianae), očistia sa a rýchlo sa umyjú (bez škrabania), prípadne sa rozrežú a rýchlo sa sušia pri teplotách do 35 °C. Liečivé prostriedky ktoré sa z valeriány vyrábajú, znižujú dráždivosť nervov, potláčajú srdcovú nervozitu a uvoľňujú kŕčové stavy. Používajú sa pri depresiách, stavoch vyčerpania, duševnej prepracovanosti a nespavosti. Droga pôsobí aj proti dráždeniu na dávenie, nadúvaniu a črev­ným parazitom. Veľmi často sa používa liehový extrakt, valeriánové kvapky (Tinctura valerianae) ako upokojujúci pro­striedok.
Reakcia mačiek na valeriánu.
Valeriána svojím pachom priťahuje mačky, preto sa niekedy používa v hračkách pre mačky.
Sušením droga nadobudne prenikavý pach, ktorý dráždi mačky.
FK BATE

FC BATE Borisov je bieloruský futbalový klub so sídlom v Barysaŭe. Domáce zápasy hráva na štadióne Borisov Arena s kapacitou 13 126 miest. FC Bate je prvým bieloruským klubom, ktorý sa dostal do 3. predkola Ligy majstrov a aj do skupinovej fázy.
V skupinovej fáze prehrali proti Realu Madrid 0-2, remizovali s Juventusom Turín 2-2 a so Zenitom Petrohrad 1-1.
Káder mužstva.
Súčasná zostava:
Kýchavica biela

Kýchavica biela ("Veratrum album") je rastlina z čeľade kýchavicovité ("Melanthiaceae"). Je to trváca, 50 –  vysoká bylina so silným valcovitým podzemkom. Byľ má priamu, olistenú a najmä v hornej časti husto chĺpkatú. Kvety sú dosť veľké, žltozeleno až zelekasto sfarbené, dolné obojpohlavné, horné len samčie. Plod je tobolka vajcovito elipsovitého tvaru. Kvitne v júni až v auguste. Rastie najmä vo vyšších polohách v celej Európe a na Sibíri, od Pyrenejí po Kamčatku. Celá rastlina je prudko jedovatá.
Jimmy Arias

Jimmy Arias (* 16. august 1964, Buffalo, New York, USA) je bývalý americký profesionálny tenista. Počas svojej kariéry vyhral 5 turnajov ATP v dvojhre.
Divozel veľkokvetý

Divozel veľkokvetý (iné názvy pozri nižšie; ) je rastlina z čeľade krtičníkovité ("Scrophulariaceae").
Názvy.
Do 50. rokov 20. stor. sa rastlina volala divizna veľkokvetá.
Ľudové resp. zastarané názvy sú: "divizna" (resp. varianty "dibizna, divizňa, divisňa, dvižna"), "devina" (resp. varianty "dzevana", "dzievana", "divina"), "kráľovská svieca", "cisárska svieca", "volský chvost" (resp. varianty "volov chvost, volový chvost, volový ocas, volov ocas"), "ovčí chvost", "huniak", "medveďá zelina", "onuca", "pánbožkova onučka", "kruželica", "oranka", "divoké korenie". Tieto ľudové či zastarané názvy sa môžu vzťahovať aj na celý rod divozel (resp. prinajmenšom aj na druh divozel sápovitý).
Charakteristika.
Divozel veľkokvetý je dvojročná rastlina, ktorá v prvom roku vytvára iba ružicu veľkých listov. V druhom roku vyrastie 1 – vysoká chlpatá stonka, ktorá je husto obsypaná bledožltými kvetmi, ktoré majú 5 lupienkov. Kvet kvitne v noci a zbiera sa na druhý deň v poludňajších hodinách. Rýchlo sa sušia, najprv na slnku a potom v tieni. Treba ich uchovávať v dobre uzavretých nádobách, chránených pred svetlom. Používajú sa pri suchom kašli v čajovej zmesi a nie samostatne.
Divozel sápovitý

Divozel sápovitý (do 50. rokov 20. stor.: divizna sápovitá; ľudové názvy pozri v článku divozel veľkokvetý; lat. "Verbascum phlomoides") je rastlina z čeľade krtičníkovité ("Scrophulariaceae").
Agung (sopka)

Agung je stratovulkán, nachádzajúci sa východnom konci ostrova Bali. Jeho severozápadný okraj sa nachádza neďaleko kaldery Batur, severné a južné úpätie zasahuje až k moru. S výškou je to najvyšší vrch na ostrove. Erupcia v roku 1963 bola jedna z najsilnejších v 20. storočí. Objem vyvrhnutej lávy presiahol 10 mil. m3, objem tefry bol dokonca 10-krát vyšší. Početné pyroklastické prúdy a laháry zničili široké okolie sopky a vyžiadali si aj obete na životoch.
Sopka začala opäť vykazovať známky aktivity v septembri roku 2017, kedy sopka začala chrliť popol a dym, a nastalo niekoľko drobných erupcii.
Rinjani

Rinjani je aktívny stratovulkán, nachádzajúci sa na indonézskom ostrove Lombok, v jeho severovýchodnej časti. S výškou je to druhý najvyšší vulkán krajiny (po stratovulkáne Kerinci na Sumatre). Sopka má kónický profil, typický pre stratovulkanickú stavbu, no jej západná stena je preružená kalderou "Segara Anak" s rozmermi 6 × . V kaldere (konkrétne v západnej časti) sa nachádza jazero Segara Anak s hĺbkou .
História zaznamenaných erupcií sa datuje od roku 1847, išlo o stredne silné explozívne erupcie, často sprevádzané výlevmi láv. Centrom erupcií je postkalderový troskový kužeľ "Barujari", nachádzajúci sa na východnom okraji kaldery. Lávy sa zvyknú vlievať do jazera, čím zmenšujú jeho plochu.
Zimozeleň menšia

Zimozeleň menšia ("Vinca minor") je poloker, pôdokryvná rastlina z čeľade zimozeleňovité ("Apocynaceae"). Stonky majú väčšinou charakter poplazu, sú obrastené kožovitými, protistojnými listami, ktoré v zime neopadávajú, len na jar rastlina vyženie množstvo nových výhonkov a zakvitne. Mimo tohto obdobia na rastline prakticky nepozorovať rast. Kvety vyrastajú v horných častiach stoniek, z pazúch listov. Obyčajne sú modré, málokedy biele. Celá rastlina je jedovatá. Obsahuje niektoré alkaloidy, najdôležitejší je vinkamín, ktorý je zložkou liekov proti vysokému krvnému tlaku. Rastlina sa spolu s druhmi "V. major", "V. herbacea" používa v ľudovom liečiteľstve. Často sa tiež pestuje ako okrasná rastlina, najmä na cintorínoch.
Levický hrad

Levický hrad (normovaný názov) alebo Levice tvoria zakonzervované zrúcaniny gotického hradu nachádzajúce sa neďaleko centra okresného mesta Levice v Nitrianskom kraji.
Dejiny.
Hrad vznikol v druhej polovici 13. storočia s cieľom brániť južný prístup k stredoslovenským banským mestám. Za miesto jeho výstavby bola zvolená skalná vyvýšenina obklopená močaristým územím. Na jej najvyššom mieste postavili gotický hrad, ktorý sa stal súčasťou panstva Matúša Čáka Trenčianskeho, neskôr sa stal hradom kráľovským.
V roku 1388 sa dostal do majetku rodu Levickovcov. V roku 1434 hrad zachvátil požiar; vzápätí bol opäť postavený. V roku 1529 pripadol korune a patril tekovským županom. Po smrti župana Gabriela Levického sa hrad dostal do držby známeho lúpežného šľachtica Melchiora Balašu. Jeho výčiny mali za následok obliehanie hradu cisárskym vojskom, výsledkom ktorého bola kapitulácia hradnej posádky a poprava časti jej príslušníkov priamo pod hradnými múrmi. Po vymretí rodu Levickovcov v roku 1553 opäť hrad pripadol kráľovi, ktorý hrad začlenil do sústavy protitureckých pevností. V ďalších obdobiach sa na hrade vystriedalo viacero majiteľov - Dobóovci (František sa v roku 1574 stal tekovským županom), Koloničovci, Čákyovci a Esterháziovci.
V polovici 16. storočia hrad opravovali a v roku 1571 pristavali na dolnom nádvorí renesančný kaštieľ s nárožnými baštami. Aj v prvej polovici 17. storočia sa hradné opevnenie zdokonaľovalo (po roku 1635 vonkajšie opevnenie naviazali na mestské hradby, od ktorých hrad oddelili priekopou). Na opevňovacích prácach sa podľa snemovných uznesení podieľali aj poddaní severných stolíc (Oravy a Liptova).
Do histórie hradu zasiahli turecké vojenské akcie. Prvý raz sa Turci pod jeho hradbami objavili už v roku 1544; pri ďalšom obliehaní v roku 1663 hrad dobyli. O rok ich však z Levíc vytlačili v známej bitke pri Leviciach a znovu hrad dôkladne opevnili pod dozorom vtedajšieho slávneho vojenského veliteľa L. de Souches.
Po požiari mesta v roku 1696 ťažko poškodený hrad začali demolovať. V roku 1699 hrad opustila vojenská posádka, čím hrad prišiel o obranných charakter. Vojská Františka II. Rákociho ho však ešte v rokoch 1702 - 1709 držali, no pred odchodom dokončili jeho likvidáciu. Časť budov (bašta a kaštieľ) ostali zachované a tie po roku 1710 opravili.
Súčasný stav.
Z hradu sa zachovalo murivo horného hradu s gotickým palácom, východná bašta (využívaná ako čajovňa), juhozápadný bastión (slúži ako amfiteáter). Súčasťou areálu je Dobóovský renesančný kaštieľ zo 16. storočia a kapitánsky dom so západnou baštou, sídlom Tekovského múzea, ktoré je správcom hradu.
Zdroj.
Š. Pisoň, "Hrady, zámky a kaštiele na Slovensku", Osveta, Martin, 1973
Luskáč lekársky

Luskáč lekársky ("Vincetoxicum hirundinaria") je rastlina z čeľade glejovkovité ("Asclepiadaceae").
Anton Ondruš

Anton Ondruš (* 27. marec 1950, Solčany, Slovensko) je bývalý úspešný slovenský futbalový obranca pochádzajúci zo Solčian. Žije vo Francúzsku.
Klubová kariéra.
V Slovana Bratislava pôsobil od roku 1970. Do základnej zostavy sa prebojoval na jeseň 1972. V roku 1974 a 1975 získal zo Slovanom titul majstra Česko-Slovenska. Niekoľko rokov bol kapitánom Slovana. Česko-slovenský pohár získal v roku 1974. V lige odohral 210 zápasov a dal 38 gólov.
Na sklonku kariéry hral v belgickom FC Bruggy, francúzskom CS Thonon a švajčiarskom FC Biel. 
Reprezentačná kariéra.
V reprezentácii Česko-Slovenska debutoval vo veku 24 rokov. Vrchol dosiahol na majstrovstvách Európy vo futbale 1976 v Juhoslávii. Bol kapitánom víťazného česko-slovenského mužstva. V semifinále proti Holandsku strelil dva góly, z toho jeden vlastný. Je aj držiteľom bronzovej medaily z majstrovstiev Európy 1980 v Taliansku. Úspešne sa zúčastnil na oboch rozstreloch zo značky pokutového kopu. V reprezentačnom drese odohral 58 zápasov, z toho v 37 stretnutiach ako kapitán, skóroval 9-krát.
Slovenský poľovnícky zväz

Slovenský poľovnícky zväz (skr. SPZ) je najväčšia slovenská poľovnícka organizácia. Slovenský poľovnícky zväz je zložený z miestnych základných organizácii, tzv. poľovníckych združení, a so záujmových klubov SPZ. Medzi záujmové kluby patria predovšetkým chovateľské kluby poľovných plemien psov.
Slovenský poľovnícky zväz vedie samostatnú plemennú knihu psov, do ktorej sú zapisované jedince poľovných plemien, a vydáva preukazy pôvodu. Slovenský poľovnícky zväz je členom Slovenskej kynologickej jednoty.
ZZ Top

ZZ Top je americká rocková skupina z Houstonu v Texase. Vznikla v roku 1969 a jej členmi sú Billy Gibbons (gitara a vokály), Dusty Hill (basová gitara a vokály) a Frank Beard (bicie a perkusie). Pôvodný zvuk skupiny ZZ Top mal pôvod v blues, ale napokon ukázala vplyvy súčasnej hudby. Skupina dodnes vydala štrnásť štúdiových albumov a viac ako 40 rokov hrala v rovnakej zostave. Po úmrtí Hilla sa stal novým basgitaristom Elwood Francis.
V roku 2004 bola skupina ZZ Top uvedená do Rock and Roll Hall of Fame.
Základný blok

Základný blok niekedy nazývaný jednoducho Mir (v ruštine Мир) je prvý vypustený modul kozmickej stanice Mir. Odštartoval 20. februára 1986 z kozmodrómu Bajkonur s nosnou raketou Proton-K. 
Základný blok bol obytný a riadiaci modul, prvý modul stanice. Navonok bol podobný svojim predchodcom, staniciam Saľut. Bol dlhý 13,13 m, jeho maximálny priemer bol 4,15 a pri štarte vážil približne 21 ton. Najviditeľnejší rozdiel oproti Saľutom predstavoval guľovitý prechodový úsek s šiestimi uzlami, pričom jedným z nich bol trvalo pripojený k stanici. Tento modul slúžil zároveň ako prechodová komora pre výstup kozmonautov do otvoreného vesmíru. Z modulu vychádzali dve krídla solárnych panelov s celkovým rozpätím 75 m2, ku ktorým sa v roku 1987 pridalo ďalších 22 m2.
Konštrukcia.
Konštrukčne sa Základný blok skladal zo 4 častí: prechodového úseku, pracovného úseku, prístrojového úseku a z prechodovej komory. Okrem prístrojového úseku boli všetky časti hermetizované. Prechodový úsek mal dĺžku 2,2 metra. Päť voľných uzlov slúžilo na pripojenie ďalších modulov stanice. 
Za prechodovým úsekom sa nachádzal pracovný úsek stanice v tvare valca s guľovými dnami. Dĺžka valcovitej časti bola 7,67 m, spolu s pologuľovitými dnami meral 8,6 m. Priemer valca nadväzujúceho na prechodový úsek bol menší ako priemer valca nachádzajúceho sa za ním, aby bola splnená požiadavka, že zložené solárne panely nebudú presahovať priemer väčšieho valca. Väčší valec s priemerom 4,15 metra predstavoval obytný úsek stanice. V menšom valci sa nachádzal riadiaci pult, dve otočné kreslá a systémy zaisťujúce životné podmienky. V obytnom úseku bol jedálenský stôl, zásoby potravín na dva dni pre dvoch kozmonautov (pred príletom prvej posádky), tréningová dráha, dve kóje pre odpočinok posádky a hygienický kútik. Pre lepšiu orientáciu kozmonautov mali steny odlišné zafarbenie: stena predstravujúca v stave beztiaže dlážku bola tmavozelená a pokrytá kobercom, strop biely a obvodové steny zelené a žlté.
Na povrchu pracovného úseku sa nachádzali antény systému rádiového spojenia, držadlá slúžiace kozmonautom pracujúcim v otvorenom priestore, priezory a slnečné snímače. 
Pracovný úsek spájala so zadným pasívnym spojovacím uzlom prechodová komora. Obklopoval ju prístrojový úsek. V ňom sa nachádzali agregáty termoregulačného a spojovacieho systému, palivové nádrže, nádrže s tlakovacím plynom, a motorová sekcia. Súčasťou motorovej sekcie boli dva hlavné motory s ťahom 2,9 kN. Stabilizáciu Miru zabezpečovalo 32 malých motorčekov s ťahom po 137,3 N.
Po štarte mal Základný blok hmotnosť 20 400 kg. Prvá posádka ho navštívila 15. marca 1986.
Masi Oka

Masi Oka (* 27. december 1974, Tokio, Japonsko). Je nominovaný na Zlatý glóbus a Emmy Award ako japonský herec ale aj ako za digitálne efekty. Účinkoval vo viacerých filmoch a seriáloch, v súčasnosti hrá v seriáli Heroes, Hira Nakamura. Nedávno sa objavil vo filme Get Smart, ktorý bol uvedený 20. júna 2008. V súčasnosti býva v Los Angeles, Kalifornia.
Životopis.
Jeho rodičia sa rozviedli keď mal jeden mesiac, vyrastal iba s jedným rodičom, nikdy nestretol svojho otca. Jeho matka sa presťahovala do Queens, New York keď mal šesť rokov. V ôsmom roku svojho života sa objavil v televíznej relácii CBS-TV game show Child's Play. V roku 1987 sa objavil na titulnej strane časopisu Time Magazine s titulkom „Those Asian-American Whiz Kids". Predpokladá sa, že jeho IQ je 180. Navštevoval základnú školu The Mirman School a absolvoval strednú školu Harvard-Westlake School v roku 1992 a ešte absolvoval Brown University v roku 1997 s diplomami z matematiky a matematickej vedy.
Oka začal po prvýkrát pracovať po absolvovaní Industrial Light &amp; Magic, v George Lucasovej spoločnosti na vizuálne efekty, kde dúfal, že raz získa Oscara za technickú prácu na pohyblivom obraze. Jeho prvý väčší projekt bola spolupráca na výrobu počítačového programu na vyrobenie vodových efektov, ktoré boli použité v „Perfect Storm" ale neskôr boli použité v Pirates of the Caribbean: Dead Man's Chest. Neskôr pracoval na vytvorení programu pre computational fluid dynamics and surface-cracking, ktoré boli použité vo viacerých projektoch. Tiež pracoval aj na Star Wars trilógii.
Herecká kariéra.
Oka prvý raz začal hrať v roku 2000. Získal Screen Actors Guild card na objavovanie sa v priemyselných filmoch, keď sa presťahoval do Los Angeles. ILM si vyhradili v jeho zmluve, že by nemal pracovať na tom odvetví v LA, ale mal by sa vrátiť naspäť do Marin, ak nedostane úlohu v tej sezóne. Masi dostal úlohu pilota. Seriál nezaujal, zmluvné požiadavky sa vyriešili a on mohol zostať v LA. Rozhodol sa pokračovať v hraní. Mal pár guest spots a potom niekoľko úloh ako Franklyn v the NBC comedy Scrubs.
V roku 2006, Oka bol na castingu na postavu Hiro Nakamura v Heroes. Oka prekladal jeho dialógy seriálové titulky z angličtiny do japončiny; anglické titulky sprevádzali jeho japonský dialóg v seriáli.
Za jeho stvárnenie získal nomináciu na Zlatý glóbus v kategórii „Najlepší herec v seriáli". V seriáli ďalej pracuje, pokračuje v práci pre ILM tri dni v týždni, ďalej ako „Research" a „Developmen Technical Director", píše programy ako vytvárač špeciálnych efektov.
Záľuby.
Oka hovorí plynule po japonsky, anglicky a španielsky. Jeho koníčky sú Kendo (bojové umenie), hranie videohier, pozeranie a čítanie romantických komédií, hranie na klavíri a spievanie. Dychtivo zbiera komiksy manga.
Mila Rodino

Mila Rodino je štátnou hymnou Bulharska. Hudbu aj text napísal študent Cvetan Radoslavov, keď v roku 1885 odchádzal do srbsko-bulharskej vojny. Hymna bola prijatá v roku 1964, pričom jej text bol viackrát zmenený, naposledy v roku 1990. Medzi rokmi 1886 a 1944 bola štátnou hymnou pieseň Šumi Marica.
Abeona

Abeona je rímska bohyňa okamihu, ktorá opatrovala deti pri ich prvých krokoch a pri prvom opustení domu. Jej spoločnicou je Adeona. Sídlila v detskej izbe. Jej meno sa odvodzovalo od latinského "abire" (odchádzať) ako Adeona od "adire" (prichádzať).
Abundantia

Abundantia je rímska alegorická bohyňa hojnosti, personifikácie prosperity a blahobytu. Zobrazovaná bola často na minciach ako žena s rohom hojnosti a snopom obilia. Tiež bola spodobňovaná, ako rozsieva obilie alebo rozhadzuje peniaze. Veľmi obľúbená bola v období cisárstva; rímske cisárovné sa často nechávali zobrazovať v podobe Abundantie.
François Fillon

François Fillon (* 4. marec 1954, Le Mans, Francúzsko) je francúzsky politik a predseda francúzskej vlády v rokoch 2007 - 2012.
Kariéra.
Ako člen UMP sa v roku 2002 stal ministrom sociálnych vecí premiéra Jeana-Pierra Raffarina. 
V roku 2004 sa stal ministrom národného vzdelávania a uviedol do platnosti diskutovaný návrh reformy školstva. V roku 2005 nedostal vo vláde Dominiqua de Villepina kreslo, bol však zvolený senátorom za departement Sarthe. Rola politického poradcu v úspešnej kandidatúre Nicolasa Sarkozyho na prezidenta republiky mu vyniesla post predsedu vlády.
Terrence Trammell

 
 
 
 
 
 
Terrence Trammell (* 23. november 1978, Atlanta, Georgia, USA) je americký atlét, venujúci sa behu na 110 m cez prekážky. Je dvojnásobným strieborným medailistom z letných olympijských hier. Trammell sa narodil Julie a Rogerovi.
Vrcholové podujatia.
Osaka 2007.
Na MS v atletike 2007 skončil Trammell na druhom mieste. Bežal v piatej dráhe. Jeho výsledný čas bol 12,99 s a na prvého Liou Sianga strácal 4 stotiny sekundy. Mal najhoršiu štartovú reakciu - 0,205 s.
Jean-Dominique Bauby

Jean-Dominique Bauby (* 23. apríl 1952, Paríž, Francúzsko – † 9. marec 1997, Berck) bol francúzsky novinár, autor a editor francúzskeho módneho magazínu ELLE.
8. decembra 1995 vo veku 43 rokov, utrpel masívnu mozgovú príhodu, na základe ktorej ochrnul. Keď sa po 20 dňoch prebral bol schopný jedine žmurkať ľavým očným viečkom. Tento ojedinelý stav sa nazýva Locked-in Syndrome. Stav, v ktorom sú mentálne schopnosti nedotknuté, ale celé telo je paralyzované. Bauby schudol viac ako 27 kilogramov počas 20 týždňov po mozgovej príhode. 
Kniha.
Napriek svojmu zdravotnému stavu napísal knihu "Skafander a motýľ" a to len pomocou žmurkania pri započutí toho ktorého písmena z radu písmen. Tento rad písmen mu opakovane čítala jeho asistentka Claude Mendibil. Bauby si musel vopred premyslieť všetko, o čom chcel "napísať" a vyjadriť to po písmenku. Urobiť diktovanie jednoduchším mu pomohla špeciálna abeceda, v ktorej boli po poradí usporiadané hlásky podľa frekvencie ich výskytu vo francúzskom jazyku. Kniha bola publikovaná vo Francúzsku v roku 1997. Bauby zomrel dva dni po jej vydaní na zápal pľúc. Pochovaný je na cintoríne Père-Lachaise v Paríži.
Film.
V roku 2007, nakrútil režisér Julian Schnabel filmovú verziu knihy Skafander a motýľ. V hlavnej úlohe sa predstavil Mathieu Amalric ako Bauby. Tento film priniesol Schnabelovi cenu za najlepšiu réžiu na filmovom festivale v Cannes, Zlatý glóbus a oscarovú nomináciu na najlepšieho režiséra.
AK-103

AK-103 je útočná puška sovietskej výroby, vznikla zdokonalením predchádzajúcich dvoch typov AK-47 a AK-74. Hlavný rozdiel spočíva v tom, že ako materiál pažby a predpažbia sa namiesto dreva použil odolný plast. Kaliber zbrane je 7,62 mm.
Samopal AK-103 má celkovú dĺžku 943 mm, hmotnosť 3,4 kg (bez zásobníka), rýchlosť streľby je približne 600 rán/min a úsťová rýchlosť 700 m/s.
535. čata Slovákov

535. čata Slovákov bola čata Armie Krajovej založená v roku 1943 zo Slovákov žijúcich vo Varšave. Jej členovia po vypuknutí povstania nosili na rukáve zvláštnu pásku so slovenskou trikolórou a slovenským znakom (na rozdiel od bielo-červenej pásky ostatných príslušníkov AK).
Bojovala vo Varšavskom povstaní v skupine „Kryska“, ktorá pôsobila v štvrti "Czerniakow". V dobe povstania bol jej veliteľom podporučík Miroslav Iringh („Stanko“).
Slovenský futbalový zväz

Slovenský futbalový zväz, skrátené SFZ, je najvyšší futbalový orgán v slovenskom futbale, futsale a plážovom futbale. Vznikol v roku 1938. Organizuje futbalové súťaže (napr. Fortuna liga). Sídli na Tomášikovej ulici v Bratislave a od roku 1994 je členom Medzinárodnej futbalovej federácie. Členom Únie európskych futbalových zväzov sa stal v roku 1993. Prezidentom je Ján Kováčik.
Tanorexia

Tanorexia je psychická porucha, pri ktorej si človek namýšľa, že jeho pokožka je veľmi bledá, a preto sa neustále vystavuje slnečnému žiareniu, často až do úplného spálenia. Prehnané opaľovanie môže pokožku vážne poškodiť a prispieť k vzniku najzhubnejšieho kožného nádoru.
Andrew Howe

 
 
 
 
Andrew Howe (* 12. máj 1985, Los Angeles, Kalifornia, USA) je taliansky atlét, venujúci sa skoku do diaľky.
Vrcholové podujatia.
Osaka 2007.
Na MS v atletike 2007 skončil na druhom mieste. Pred poslednou sériou pokusov bol na štvrtom mieste. Posledný skok sa mu vydaril - skočil si osobný rekord (8,47 m). V tej chvíli bol na prvom mieste. Úplne posledný pokus v celej súťaži mal Irving Saladino. Aby predstihol Howa, musel skočiť osobný rekord, čo sa mu nakoniec podarilo (8,57 m).
Barbora Špotáková

 
 
 
 
 
 
Barbora Špotáková (* 30. jún 1981, Jablonec nad Nisou) je česká atlétka a úradujúca svetová rekordmanka v hode oštepom. 
Vrcholové podujatia.
Osaka 2007.
Na MS v atletike 2007 vyhrala pokusom z tretej série (67,07 m). Druhá Christina Obergföllová zaostala o 61 cm.
Názory.
Podľa Andreasa Thorkildsena má predpoklady, aby hodila 75 metrov.
Robert Harting

 
 
 
Robert Harting (* 18. október 1984, Cottbus, Nemecko) je nemecký atlét, diskár.
Vrcholové podujatia.
Osaka 2007.
Na MS v atletike 2007 skončil na druhom mieste výkonom z druhej série (66,68 m). Za prvým Gerdom Kanterom zaostal o 2 m a 26 cm.
Majstrovstvá sveta v atletike

Majstrovstvá sveta v atletike je atletické podujatie, ktoré sa koná každé dva roky. Výnimkou bolo rozmedie v rokoch 1983 až 1991, kedy sa konali každé štyri roky. Prvé majstrovstvá sveta sa konali v Helsinkách v roku 1983. V súčasnosti sa súťaží v 47 disciplínach.
John Carlos

 
 
John Carlos (* 5. jún 1945, New York, New York, USA) je bývalý americký atlét, ktorý sa venoval šprintérskym tratiam. Na letných olympijských hrách 1968 v behu na 200 metrov skončil tretí. 
Mexico City 1968.
John Carlos spolu s Tommiem Smithom počas štátnej hymny USA na stupňoch víťazov zdvihli zaťatú ruku v čiernej rukavici a sklonili hlavu na znak utláčania černochov v USA. Za to boli vyhodení z olympijskej dediny.
Diaľnica A560 (Nemecko)

Bundesautobahn 560 je 13 kilometrov dlhá diaľnica spájajúca diaľnicu A 59 s diaľnicou A 3 a s mestom Hennef. Vybudovaná bola v 90. rokoch 20. storočia.
Nadine Kleinertová

 
 
 
 
 
 
Nadine Kleinertová (* 20. október 1975, Magdeburg) je nemecká atlétka, venujúca sa vrhu guľou. Na letných olympijských hrách 2004 získala striebornú medailu.
Vrcholové podujatia.
Osaka 2007.
Na MS v atletike 2007 skončila na treťom mieste pokusom z piatej série (19,77 m). Bol to jej rekord sezóny 2007 Na prvú Valeriu Viliovú strácala 77 cm.
André Bucher

 
 
 
André Bucher (* 19. október 1976, Neudorf) je bývalý švajčiarsky atlét, ktorý sa venoval behu na 800 m.
V roku 2001 vyhral jackpot na seriáli mítingov zvaných Zlatá liga spolu s ďalšími piatimi atlétmi. V máji 2007 sa rozhodol ukončiť kariéru.
Guitar Battle (album)

Guitar Battle je zoskupenie gitarových majstrov, ktorí dali na tomto albume pôvodným skladbám nový, svieži nádych.
Wally Masur

Wally Masur (* 13. máj 1963, Southampton, Spojené kráľovstvo) je bývalý austrálsky profesionálny tenista. Počas svojej kariéry vyhral 3 turnaje ATP v dvojhre a 16 turnajov vo štvorhre.
Čičava (hrad)

Čičava alebo Čičva je zrúcanina hradu z 13. storočia stojaca na zalesnenom výbežku Beskydského predhoria v podcelku Mernícka pahorkatina, nad obcou Sedliská – miestna časť Podčičva. Nachádza sa južným smerom od vodnej nádrže Veľká Domaša v nadmorskej výške Hrad poškodilo posledné Rákociho povstanie v roku 1711 a odvtedy je zrúcaninou. Z hradného kopca sú ďaleké výhľady.
Hrad Čičava bol v roku 1963 vyhlásený za kultúrnu pamiatku.
Od roku 2014 prebieha rekonštrukcia a záchrana hradu občianskym združením "Pro futuro hradu Čičva", ktoré je členom záujmového združenia "Zachráňme hrady". Hradný areál je voľne prístupný pre návštevníkov.
Historické názvy.
V roku 1270 sa prvýkrát spomína územie, kde dnes hrad stojí, ako "Chichywa", v rámci donácie uhorského kráľa Štefana V. šľachticovi Reynoldovi, za verné služby a zásluhy preukázané na výpravách kráľovského vojska. Neskôr v roku 1316 je už prvýkrát spomínaný aj samotný hrad ako "castrum Chychowa", "Chychua". Jedná sa o listinu, ktorou magister Peter, pravdepodobne Reynoldov vnuk, odmenil Mikuláša Peresa, kastelána na hrade Čičava, majetkom Tuzsér za úspešnú obranu hradu. Podľa všetkého išlo o odrazenie útoku Petra, syna Petra Peteňa, zemplínskeho účastníka povstania proti kráľovi, pri ktorom kastelán Mikuláš stratil ľavú ruku a jeho brat Štefan i traja ďalší členovia hradnej posádky prišli o život.
Dejiny.
Hrad bol pravdepodobne postavený v rokoch 13091316 a stal sa strážnou pevnôstkou pri priesmyku „Poľská brána“ (Porta Polonica). Bol strediskom rozsiahleho panstva, ku ktorému patrilo viac než 60 obcí.
V roku 1527 bol župným zhromaždiskom a sídlom archívu Zemplínskej stolice. V tom istom roku ho Ján Zápoľský dobyl a podpálil. Pri požiari zhorel i archív Zemplínskej stolice. Hrad však znovu opravili a zrenovovali.
V roku 1575 sa v neďalekom Vranove nad Topľou konala svadba Františka Nádašdyho s Alžbetou Bátoriovou. Súčasťou nevestinho vena bol aj hrad Čičava. V roku 1610 ho do vena dostala Alžbetina dcéra Katarína, ktorá sa vydala za Juraja Drugeta z Humenného. Týmto sa dostal hrad do rúk Drugetovcov, ktorí sa zaslúžili o jeho najväčší rozmach.
V roku 1684 ho dobyli Tököliho vojská. V roku 1704 sa ho zmocnili vojská Františka II. Rákociho. Poškodené časti opravili a hrad zabezpečili. V rukách rákociovských povstalcov bol až do roku 1711, kedy sa rákociovský veliteľ gróf František Barkóci pridal na stranu cisárskych vojsk a vydal im hrad, ktorý dal cisársky generál Laucken zbúrať.
Súčasný stav.
V súčasnosti je hrad od roku 2014 v rekonštrukcii, badateľné sú pokroky rekonštrukčných prác, ktoré robí občianske združenie "Pro futuro hradu Čičva". Okolie hradu je vyčistené od náletových drevín a stromov a sprístupnené pre návštevníkov.
Turizmus.
Na hrad je možné dostať sa pešo z mesta Vranov nad Topľou po modrej turistickej značke, ktorá začína pri železničnej a autobusovej stanici v meste a dovedie turistov k rázcestiu "Dubina", odkiaľ sa pokračuje po zelenej turistickej značke na hrad. Možný je výstup aj z obce Benkovce po zelenej turistickej značke.
Najľahší je výstup z miestnej časti Podčičva obce Sedliská po zelenej turistickej značke.
Bill Scanlon

William Neil Scanlon (* 13. november 1956, Dallas, Texas, USA† 2. jún 2021, Park City, Utah) bol americký profesionálny tenista. Počas svojej kariéry vyhral 6 turnajov ATP vo dvojhre a 2 turnaje vo štvorhre.
Vlastislav Mareček

Vlastislav Mareček (* 15. apríl 1966, Uherské Hradiště – † 2. september 2007, Praha) bol český futbalový hráč a tréner.
Ako hráč hrával za FK Kunovice (1974-89), kde začala jeho trénerská kariéra (1989-94). Ďalej trénoval Synot Staré Město (1994-95), Zlín (1995-04), FK Teplice (2004-06). Pôsobil aj ako asistent trénera v mládežníckych reprezentáciach ČR do 16 rokov (1997-98), do 18 rokov (1998-2000), do 20 rokov (2000-01), do 19 rokov (2002-03), do 21 rokov (2004-07).
Bilancia v českej lige - 106 zápasov, 45 výhier, 31 remíz, 30 prehier.
Zomrel na rakovinu v nemocnici na Karlovom námestí. S manželkou Hanou mali dvoch synov - Martina a Davida.
Peter Doohan

Peter Doohan (* 2. máj 1961, Newcastle, Austrália† 21. júl 2017) bol austrálsky profesionálny tenista. Počas svojej kariéry vyhral 1 turnaj ATP v dvojhre a 5 turnajov vo štvorhre.
Dňa 21. júla 2017 zomrel na amyotrofickú laterálnu sklerózu.
Lijepa naša domovino

Pieseň Lijepa naša domovino () je štátnou hymnou Chorvátska. Pôvodne bola hymnou Chorvátskej ľudovej republiky v rámci Juhoslávie a po osamostatnení Chorvátska v roku 1991 chorvátskou hymnou zostala. Text, ktorý napísal Antun Mihanović, bol prvýkrát uverejnený v roku 1835 pod názvom "Horvatska domovina". Hudbu zložil v roku 1846 Josip Runjanin.
Elektronický šport

Elektronický šport, skrátene ešport, je súťažné hranie počítačových hier ako profesionálneho športu. Z angličtiny a iných jazykov sú používané ešte názvy e-sport, eSport, professional gaming alebo pro gaming (v preklade profesionálne hranie), cybersport.
Najbežnejšie žánre počítačových hier v elektronických športoch sú multiplayer online battle arena (MOBA), first-person shooter (FPS), fighting, kartové hry, battle royale a strategická hra v reálnom čase (RTS). Známe počítačové hry alebo série v elektronických športoch sú "League of Legends", "Dota", "Counter-Strike", "VALORANT", "Overwatch", "Street Fighter", "Super Smash Bros." a "StarCraft". Súťaže ako "League of Legends" World Championship, The International v "Dota 2", Evolution Championship Series (EVO) vo fighting hrách a Intel Extreme Masters patria medzi najznámejšie v elektronických športoch. Niektoré súťaže majú formu ligy so sponzorovanými tímami, napríklad "Overwatch" League. Hoci otázka označovania elektronických športov ako skutočný šport zostáva sporná, objavil sa popri tradičných športoch na niektorých mnohonárodných podujatiach v Ázii, pričom o ich začlenení do budúcich olympijských hier diskutoval aj Medzinárodný olympijský výbor.
Koncom 10. rokov 21. storočia bolo predpokládané, že počet sledovateľov elektronických športov narástie na 495 milíonov a príjmy narástu na viac ako 1 miliárd €, pričom Čína v roku 2020 tvorila 35% celosvetových príjmov z elektronických športov.
Hry.
Profesionálni hráči súťažia vo viacerých hrách. Súťaže v polovici 90. rokov 20. storočia boli hlavne vo fighting hrách a first-person shooter. Po prelome storočia sa strategické hry v reálnom čase stali nesmierne populárne v internetových kaviarňach v Južnej Kórei, čo malo veľký dopad na vývoj celosvetového elektronického športu. Súťaže existujú vo viacerých hrách a tituloch, ale najznámejšie hry v skorých 20. rokoch 21. storočia sú ', "Call of Duty", "League of Legends", "Dota 2", "Fortnite", "Rocket League", "VALORANT", ', "Super Smash Bros. Melee", "StarCraft II" a "Overwatch". "Hearthstone" spopularizoval digitálne zberateľské kartové hry (DCCG) od jeho vydania v 2014.
Peter Norman

Peter George Norman (* 15. jún 1942, Melbourne, Austrália – † 3. október 2006, Melbourne) bol austrálsky atlét venujúci sa šprintérskym vzdialenostiam. Má striebornú medailu z letných olympijských hier 1968 z behu na 200 metrov (20,06 s). S týmto časom je až do súčasnosti austrálskym rekordérom. 
Norman bol na stupni víťazom spolu s Johnom Carlosom a Tommiem Smithom, keď obaja bojovali za práva černochov v USA.
Tommie Smith

 
 
Tommie Smith (* 5. jún 1944, Clarksville, Texas, USA) je bývalý americký atlét venujúci sa behu na 200 metrov. Na letných olympijských hrách 1968 získal zlatú medailu v behu na 200 metrov vo svetovom rekorde 19,83 s.
Mexico City 1968.
Spolu s Johnom Carlosom počas štátnej hymny USA na stupňoch víťazov zdvihli zaťatú ruku v čiernej rukavici a sklonili hlavu na znak utláčania černochov v USA. Za to boli vyhodení z olympijskej dediny.
Extreme Volume II Live

Extreme Volume II Live je druhým živým albumom skupiny Racer X. Aj keď rozdiel medzi Extreme Volume Live a Volume 2 sú 4 roky, skladby na oboch albumoch boli nahrané súčasne.
Michael Johnson (atlét)

Michael Duane Johnson (* 13. september 1967, Dallas, Texas, USA) je bývalý americký atlét - bežec, štvornásobný olympijský víťaz a osemnásobný majster sveta. Je jedným z najlepších šprintérov celej atletickej histórie.
V rokoch 1999 - 2016 držal svetový rekord v behu na 400 metrov (43,18 s) a od roku 1992 bol spoludržiteľom svetového rekordu v štafete na 4 × 400 m (2:55,74). V tejto štafete bol síce najpomalší zo štvorice (44,7 s), no o rok neskôr USA rekord vylepšili (2:54,29) a vtedy už bol najrýchlejší (42,91 s).
V rokoch 1996 – 2008 držal svetový rekord v behu na 200 metrov (19,32 s).
Jeho najslávnejšia chvíľa bola na olympijských hrách v Atlante v roku 1996, kde zvíťazil ako dosiaľ jediný muž na tratiach 200 m i 400 m, pričom na kratšej trati zabehol vtedy nový svetový rekord 19,32 s. Prvú stovku prebehol za 10,12 s, ale obdivovaný výkon podal v druhej, letmej časti, kedy druhú stovku prebehol za rekordných 9,20 s. Jeho rekord prekonal až Usain Bolt časom 19,30 v roku 2008 na olympijských hrách v Pekingu, a potom časom 19,19 na majstrovstvách sveta v Berlíne.
Johnsona charakterizoval jeho typický štýl behu v záklone. Povestná je jeho séria viac než dvadsiatich zabehnutých časov pod 44 s na trati 400 m, k čomu sa dosiaľ žiadny iný atlét ani nepriblížil. Ako jediný tiež dokázal bežať hladkú štvorstovku (vo finiši štafety na 4×400 m) pod 43 sekúnd časom 42,91 s (1995). Až do olympijských hier v Riu v roku 2016, kedy jeho čas prekonal juhoafrický bežec Wayde van Niekerk časom 43,03 s, bol tiež držiteľom svetového rekordu 43,18 s na trati 400 m. Do roku 2005 mu patril i svetový rekord v halovej štvorstovke (44,63 s z roku 1995).
Svoju hviezdnu kariéru zakončil po olympijských hrách v Sydney v roku 2000, teraz sa venuje najmä trénerskej a komentátorskej práci.
V roku 1996 a 1999 sa stal víťazom ankety Atlét sveta.
Ségolène Royalová

Marie-Ségolène Royalová (* 22. september 1953 Dakar, Senegal) je francúzska politička, členka Socialistickej strany, bývalá ministerka životného prostredia a prvá žena, ktorá postúpila do druhého kola francúzskych prezidentských volieb. Je dcérou dôstojníka francúzskej koloniálnej posádky. Od konca 70. rokov 20. storočia do roku 2007 bol jej životným partnerom François Hollande, 24. prezident Francúzska. Majú spolu štyri deti.
Eddie Edwards (tenista)

Eddie Edwards (* 3. júl 1956, Johannesburg, Južná Afrika) je bývalý juhoafrický profesionálny tenista. Počas svojej kariéry vyhral 1 turnaj ATP vo štvorhre a 3 turnaje vo štvorhre.
Vrt

Vrt je všeobecný termín pre akúkoľvek dlhú šachtu vyhĺbenú do pôdy, ľadu alebo podložnej horniny v horizontálnom alebo vertikálnom smere. Vrty môžu byť vyhĺbené pre najrôznejšie účely, ako je získavanie vody a ďalších tekutín (napr. ropy), alebo plynných látok, napr. zemného plynu. Vrty sú tiež používané pri geotechnickom a geologickom prieskume, vyhľadávaní ložísk nerastných surovín, alebo ako podporné zariadenia pri stavbách v oblastiach s vysokou hladinou podzemnej vody. Vrtmi sa tak často získavajú in situ vzorky vody, pôdy, alebo vrtné jadrá hornín, ktoré sú potrebné pre ďalší laboratórny výskum. Niektoré vrty sú využívané na vháňanie vody do zvodnených vrstiev v oblastiach s vyšším geotermickým gradientom. Tu dochádza k ohrevu vody, ktorá tak môže byť pri správnom využití nevyčerpateľným zdrojom geotermálnej energie. Vrty sú často využívané ako studne, kedy je vo vyhĺbenej šachte inštalovaná vertikálna rúrka a výstuž, ktorá zabraňuje zrúteniu jeho stien. Výstuž môže byť perforovaná a slúžiť ako filter zachytávajúci piesok a ďalšie sedimenty.
Geofyzikálne merania vo vrtoch (tzv. karotáž) umožňujú získať informácie o fyzikálnych vlastnostiach hornín, kvapalín vo vrte a jeho celkovom technickom stave.
Na hĺbenie vrtov sa využívajú rôzne vrtné súpravy, najmenšie z nich sú ručné vrtáky určené pre hĺbenie plytkých vrtov v nespevnených kvartérnych sedimentoch.
Najhlbší vrt označený SG-3 bol vyhĺbený pri meste Zapoľarnyj v Rusku na polostrove Kola. Práce na ňom sa začali 24. mája 1970 a skončili v roku 1989, kedy dosahoval hĺbku . Cieľom vrtu bolo nájsť, predtým geofyzikálne predpokladanú hranicu medzi bazaltovou a granitovou vrstvou kôry. Neskôr bol vyhĺbený rad vrtov s väčšou dĺžkou, tieto však nikdy nedosiahli hĺbku Kolského superhlbokého vrtu.
Najhlbším vrtom na Slovensku je vrt Šaštín-12 dosahujúci 6 505 m, ktorý bol realizovaný v roku 1975. Najhlbším vrtom v Česku je vrt Jablůnka 1 realizovaný v roku 1982, ktorý dosahuje hĺbku 6 506 m, teda iba o 1 m hlbší.
Andy Timmons

Andy Timmons (* 26. júl 1963, Evansville, Indiana, USA) je americký gitarista, ktorý hral v skupinách Danger Danger, Pawn Kings a Andy Timmons Band (ATB).
Ako gitarista americkej pop-metalovej skupiny Danger Danger, robil predskokana na svetovom turné skupín KISS a Alice Cooper. Predal cez milión nosičov na celom svete, mal dve videá #1 na hudobnej stanici MTV. Jeho diskografia zahŕňa 7 sólových albumov, ktorých štýl je od gitarových inštrumentálok cez blues až k popu. 
Bol gitarovým poradcom pri nahrávaní albumu bubeníka Simona Phillipsa, nahrával koncertné CD s Oliviou Newton-Johnovou (Andy bol jej hudobný riaditeľ a gitarista na niekoľkých amerických koncertoch), nahrával na dvoch albumoch Kipa Wingera, nahrávací poradca Pauly Abdul, Paula Stanleyho a podieľal sa aj pri tvorbe niekoľkých zvučiek pre rádiá a televíziu. Hral aj spolu so Steve Vaiom a Joe Satrianim, Eric Johnsonom, Steve Morsem, Mike Sternom, Ace Frehleym, Ted Nugentom a Pierre Bensusanom, takisto ako jeho obľúbené spevácke hviezdy 60. rokov, akými boli Beach Boys, Lesley Gore a Gordon Waller.
Andy Timmons vydal vo vydavateľstve Favored Nations dva albumy. Prvým je "That Was Then, This Is Now" a druhým "Resolution" (2. mája 2006). Album "Resolution" nahral so skupinou Andy Timmons Band v spolupráci s basgitaristom Mike Daaneom bubeníkom Mitch Marineom. Majiteľom hudobného vydavateľstva Favored Nations je Steve Vai.
Podľa Andyho web stánky je jeho rodným mestom Evansville v štáte Indiana, no momentálne býva v Dallase v štáte Texas.
Umbrella Corporation

Umbrella Corporation je fiktívna biochemická spoločnosť z filmovej série Resident Evil a hernej série Resident Evil. Vystupuje vo všetkých šiestich doteraz natočených častiach a dvadsiatich osmich doteraz vydaných hrách (vrátane remakov a ostatních dielov) 
Vo svojich obrovských podzemných laboratóriách ("Hniezdo") uskutočňovala nezákonné a veľmi nebezpečné pokusy. Bola známa ako výhradný dodávateľ liekov, zdravotnej starostlivosti a počítačových technológií. Drvivá väčšina domácností používala ich výrobky. V skutočnosti bol ich hlavný zámer skúmanie a vývoj biochemických a bioorganických zbraní a testy a pokusy na zvieratách. To však zostávalo v tajnosti. Zamestnanci Umbrelly pracujúci v "Hniezde", žili a pracovali v podzemí. Náplň ich práce bola utajená a pre spoločnosť bola prioritou číslo 1.
V prvej časti filmovej série nesúcej názov Resident Evil je korporácia Umbrella ohrozená zvnútra. Jeden zamestnanec predáva informácie von. Tieto informácie majú viesť k zničeniu spoločnosti. To však vyvolá katastrofu. Človek ktorý sa vďaka získaným prístupovým kódom dostane až k samotnému T-vírusu sa rozhodne jednu ampuliek s vírusom zničiť priamo v laboratóriách Umbrelly a to odštartuje desivý kolotoč prvého dielu a vlastne celej filmovej série.
V druhej časti nesúcej názov sa nemŕtvi dostanú z "Hniezda" a ohrozia celé Racoon City. Prioritou pre Umbrellu je teraz evakuovať z mesta pre spoločnosť dôležité osoby, predovšetkým vedcov. Izolovať mesto a nakoniec zničiť celé mesto raketovým útokom.
V tretej časti s názvom je svet jedna veľká púšť, spoločnosť Umbrella teraz sídli opäť v podzemných laboratóriách a snaží sa vyvinúť dokonalý model Alice. Jej originál, teda samotná Alice, zatiaľ križuje svet. Aj tentokrát sa všetko vymyká kontrole a vnútri laboratórií sa po veľkej dávke protilátky mení šéf celého projektu na monštrum. Začína boj medzi korporáciou Umbrella a Alicou a to všetko vo svete nikoho, vo svete nemrtvých, posledných zvyškov ľudí, vo svete, kde už nič nebude ako predtým.
Umbrella Corporation je však spomínaná aj Kerry Thornleyom vo svojom predhovore k piatemu vydaniu základného Diskordiánskeho spisu; Podstata sváru (Principia Discordia).
Tetra konžská

Tetra konžská ("Phenacogrammus interruptus") je druh ryby z čeľade "Alestiidae".
Pôvod.
Tetra konžská pochádza z Afriky (Kongo).
Opis.
Má veľké šupiny, farebne lesklé podľa osvetlenia. Chvostovú a ritnú plutvu s bielym lemom. Samci sú s pretiahnutou chrbtovou plutvou a predĺženou strednou časťou chvostovej plutvy. Dosahuje veľkosti 9 cm.
Ekológia a biotop.
Tetra konžská je húfna rybka, obávajúca strednú vrstvu vody pomaly tečúcich alebo stojatých vodstiev povodia Konga. Je to všežravec, živí sa vo vodstvách dažďových lesov, chudobných na potravu, hlavne náletovou potravou na vodnej hladine. Je jedinou africkou characidou, ktorá dosiahla väčšieho významu ako akváriová rybka a je často chovaná.
Ear X-tacy

Ear X-tacy je inštrumentálny debut amerického gitaristu Andy Timmonsa.